text: ২০১৯ বিশ্বকাপের জন্য বাংলাদেশের ৩০ সদস্যের সম্ভাব্য প্রাথমিক দল - ত্রিশাল প্রতিদিন
  ২০১৯ বিশ্বকাপের জন্য বাংলাদেশের ৩০ সদস্যের সম্ভাব্য প্রাথমিক দল
  March 7, 2019 খেলার খবর
  চলতি বছরের মে মাসে পর্দা উঠতে যাচ্ছে ২০১৯ ওয়ানডে বিশ্বকাপের। ইংল্যান্ডে ৩০ মে পর্দা উঠবে আসন্ন বিশ্বকাপের। আর বিশ্বকাপকে সামনে রেখে ১৫ এপ্রিলের মধ্যেই দল ঘোষণা করবে বাংলাদেশ দল।
  এদিকে বিশ্বকাপের জন্য এরই মধ্যে ৩০ সদস্যের প্রাথমিক দলে জায়গা পেতে যাচ্ছেন আফিফ-তাসকিন-ইয়াসিরসহ আরো অনেক ক্রিকেটার। বিশ্বকাপের প্রাথমিক দল নিয়ে জাতীয় দলের প্রধান নির্বাচক মিনহাজুল আবেদিন নান্নু বলেন, 'অন্যান্যবারের মতো এবার প্রাথমিক দল আইসিসির জমা দেয়ার নির্দিষ্ট কোনো বাধ্যবাধকতা কিংবা সময়সীমা নেই। তারপরেও ভিসা সংক্রান্ত প্রয়োজনীয় কাগজপত্র ও ক্রিকেটারদের জার্সির কথা বিবেচনা করে বিসিবির ক্রিকেট অপারেশনস থেকে জানানো হয়েছে ২০ এপ্রিলের মধ্যে প্রাথমিক দল জমা দিতে।'
  নান্নু আরো বলে, 'আমরা চেষ্টা করবো ১৫ এপ্রিলের মধ্যেই প্রাথমিক দল ঘোষণা করে দিতে। কারণ ২২ এপ্রিল থেকে শুরু হবে বিশ্বকাপের আনুষ্ঠানিক অনুশীলন। আগামী ২ মে আয়ারল্যান্ডের উদ্দেশ্যে রওনা হবে।'
  তিনি আরো বলেন, 'আমরা ৪ মাস আগে ওয়েস্ট ইন্ডিজের বিপক্ষে ঘরের মাঠে পূর্ণাঙ্গ সিরিজের জন্য যে অনুশীলন ক্যাম্প করেছিলাম, সে সিরিজের প্রায় সবাই থাকছেন বিশ্বকাপের প্রাথমিক দলে। তবে নতুন করে যোগ হবে তাসকিন আহমেদ, আফিফ হোসেন ধ্রুব, ইয়াসির আলি রাব্বি, ফরহাদ রেজারা ঢুকছে। তবে বিশ্বকাপের স্কোয়াডে থাকছেন না এনামুল হক বিজয়, নাসির হোসেনরা। দুই তরুণ পেসার কাজী অনিক এবং শরীফুল ইসলামকেও রাখা হচ্ছে না। মুমিনুল হক থাকছেন এবারের স্কোয়াডে।'
  বিশ্বকাপের জন্য বাংলাদেশের ত্রিশ সদস্যের সম্ভাব্য প্রাথমিক স্কোয়াডঃ
  ১. তামিম ইকবাল, ২. লিটন দাস, ৩. ইমরুল কায়েস, ৪. সৌম্য সরকার, ৫. মুশফিকুর রহীম, ৬. সাকিব আল হাসান, ৭. মাহমুদউল্লাহ রিয়াদ, ৮. মোহাম্মদ মিঠুন, ৯. সাব্বির রহমান, ১০. নুরুল হাসান সোহান, ১১. মেহেদি হাসান মিরাজ, ১২. মোহাম্মদ সাঈফউদ্দীন, ১৩. ফরহাদ রেজা, ১৪. আফিফ হোসেন ধ্রুব, ১৫. ইয়াসির আলি রাব্বি, ১৬. মাশরাফি বিন মর্তুজা, ১৭. মোস্তাফিজুর রহমান, ১৮. রুবেল হোসেন, ১৯. তাসকিন আহমেদ, ২০. আবু হায়দার রনি, ২১. শফিউল ইসলাম, ২২. সানজামুল ইসলাম, ২৩. নাজমুল ইসলাম অপু, ২৪. নাঈম হাসান, ২৫. তাইজুল ইসলাম, ২৬. মোসাদ্দেক হোসেন সৈকত, ২৭. আরিফুল হক, ২৮. মুমিনুল হক, ২৯. আবু জায়েদ রাহী, ৩০. নাজমুল হোসেন শান্ত/সাদমান ইসলাম অনিক।